מוקדמות מונדיאל 1986

121 נבחרות לאומיות נרשמו למוקדמות מונדיאל 1986, והתחרו על 24 מקומות בטורניר הגמר. מקסיקו, המארחת, ואיטליה, האלופה המכהנת, העפילו אוטומטית והותירו 22 מקומות לשאר הנבחרות. הגרלת המשחקים נערכה ב-7 בדצמבר 1983 בציריך שבשווייץ. 24 המקומות במונדיאל חולקו בין קונפדרציות הכדורגל של פיפ"א כמפורט להלן: אירופה (אופ"א): 13.5 מקומות, מתוכם אחד לאיטליה ועל 12.5 המקומות האחרים התחרו 32 נבחרות. הנבחרת שזכתה במקום החצוי העפילה לפלייאוף הבין-יבשתי מול נציגת אוקיאניה. דרום אמריקה (CONMEBOL)‏: 4 מקומות, עליהם התחרו 10 נבחרות. צפון, מרכז אמריקה והקריביים (CONCACAF)‏: 2 מקומות, מתוכם אחד למקסיקו ועל המקום הנוסף התחרו 17 נבחרות. אפריקה (CAF)‏: 2 מקומות, עליהם התחרו 29 נבחרות. אסיה (AFC)‏: 2 מקומות, עליהם התחרו 27 נבחרות. אוקיאניה (OFC)‏: חצי מקום, עליו התחרו 4 נבחרות כולל ישראל והרפובליקה הסינית. הנבחרת שזכתה במקום החצוי העפילה לפלייאוף הבין-יבשתי מול נציגת אירופה. 110 נבחרות שיחקו לכל הפחות משחק אחד. בסך הכל נערכו 308 משחקי מוקדמות, בהם הובקעו 801 שערים (ממוצע של 2.6 שערים למשחק). ערך מורחב – מוקדמות מונדיאל 1986 - אירופה 10 הנבחרות מדרום אמריקה חולקו ל-3 בתים. הנבחרות שיחקו אחת נגד השנייה בשיטת בית-חוץ. מספר הנבחרות וכללי ההעפלה מכל בית מפורטים להלן: בבית 1 היו 4 נבחרות. הנבחרת הראשונה בבית העפילה למונדיאל, והנבחרות במקום השני ובמקום השלישי העפילו לפלייאוף היבשתי. בבתים 2 ו-3 היו 3 נבחרות כל אחד. הנבחרת הראשונה בבית העפילה למונדיאל, והנבחרת השנייה בכל בית העפילה לפלייאוף היבשתי. בפלייאוף היבשתי התמודדו ארבע הנבחרות בטורניר נוקאאוט, שמשחקיו נערכו בשיטת בית-חוץ. הנבחרת המנצחת בגמר הפלייאוף העפילה למונדיאל. ארגנטינה העפילה למונדיאל, ופרו וקולומביה העפילו לפלייאוף היבשתי. אורוגוואי העפילה למונדיאל, וצ'ילה העפילה לפלייאוף היבשתי. ברזיל העפילה למונדיאל, ופרגוואי העפילה לפלייאוף היבשתי. פרגוואי העפילה לסיבוב הגמר. צ'ילה העפילה לסיבוב הגמר. פרגוואי העפילה למונדיאל. אליפות CONCACAF ב-1985 הייתה הפעם הרביעית שבה שימש הטורניר גם כמוקדמות המונדיאל, והפעם הראשונה שבה לא נערך סיבוב הגמר במדינה מארחת. מקסיקו, המארחת, העפילה אוטומטית והותירה את המקום השני שהוקצה לאזור ל-17 הנבחרות האחרות. קנדה זכתה באליפות והבטיחה את מקומה במונדיאל הראשון בתולדותיה ב-14 בספטמבר 1985, לאחר שגברה על הונדורס בתוצאה 2 - 1 במשחק שנערך באצטדיון על שם ג'ורג' החמישי שבסנט ג'ונס, ניופאונדלנד. האליפות עצמה התקיימה בשני סבבים: סיבוב ראשון: 9 הנבחרות שהעפילו לאליפות חולקו לשלושה בתים בני 3 נבחרות כל אחד, ושיחקו אחת נגד השנייה בשיטת בית-חוץ. הנבחרת הראשונה בכל בית העפילה לסיבוב הגמר. סיבוב הגמר: 3 הנבחרות שהעפילו מהסיבוב הראשון שיחקו אחת נגד השנייה בשיטת בית-חוץ. הנבחרת הראשונה בבית זכתה באליפות והעפילה למונדיאל. הונדורס העפילה לסיבוב הגמר. קנדה העפילה לסיבוב הגמר. קוסטה ריקה העפילה לסיבוב הגמר. קנדה העפילה למונדיאל. ערך מורחב – מוקדמות מונדיאל 1986 - אפריקה 28 נבחרות מאסיה נרשמו למוקדמות המונדיאל, למעט הרפובליקה הסינית ששובצה למשחקים באזור אוקיאניה, והתחרו על 2 מקומות במונדיאל. 27 הנבחרות שנותרו חולקו ל-2 אזורים לפי שיקולים גאוגרפיים. באזור א' היו 13 נבחרות (בעיקר ממערב אסיה) ובאזור ב' היו 14 נבחרות (בעיקר ממזרח אסיה). בכל אחד מהאזורים היו 3 סבבים של משחקים: סיבוב ראשון: הנבחרות חולקו ל-4 בתים בני 3 או 4 נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה לסיבוב השני. סיבוב שני: 4 הנבחרות בכל אזור חולקו לזוגות, ושיחקו ביניהן בשיטת בית-חוץ. הנבחרת המנצחת בכל זוג משחקים העפילה לסיבוב הגמר. סיבוב הגמר: 2 הנבחרות בכל אזור שהעפילו מהסיבוב השני שיחקו אחת נגד השנייה בשיטת בית-חוץ. הנבחרת המנצחת בסיכום שני המשחקים העפילה למונדיאל. כתוצאה ממעורבות ארצותיהן במלחמה נאלצו איראן (שלבסוף פרשה), עיראק ולבנון (שלבסוף פרשה גם כן) לערוך את משחקי הבית שלהן מחוץ לארצן. איחוד האמירויות הערביות העפילה לסיבוב השני של אזור א'. עיראק העפילה לסיבוב השני של אזור א'. סוריה העפילה לסיבוב השני של אזור א'. בחריין העפילה לסיבוב השני של אזור א'. עיראק העפילה לסיבוב הגמר של אזור א' בזכות יתרון בשערי חוץ. סוריה העפילה לסיבוב הגמר של אזור א'. עיראק העפילה למונדיאל. קוריאה הדרומית העפילה לסיבוב השני של אזור ב'. אינדונזיה העפילה לסיבוב השני של אזור ב'. הונג קונג העפילה לסיבוב השני של אזור ב'. יפן העפילה לסיבוב השני של אזור ב'. קוריאה הדרומית העפילה לסיבוב הגמר של אזור ב'. יפן העפילה לסיבוב הגמר של אזור ב'. קוריאה הדרומית העפילה למונדיאל. 2 נבחרות מקונפדרציית הכדורגל של אוקיאניה (OFC) נרשמו למוקדמות, ואליהם צורפו ישראל והרפובליקה הסינית אף על פי שלא היו חברות ב-OFC. הנבחרות שיחקו אחת נגד השנייה בשיטת בית-חוץ. הנבחרת הראשונה בבית העפילה לפלייאוף הבין-יבשתי אירופה-אוקיאניה. אוסטרליה העפילה לפלייאוף הבין-יבשתי אירופה-אוקיאניה. סקוטלנד העפילה. מדיה וקבצים בנושא מוקדמות מונדיאל 1986 בוויקישיתוף מוקדמות מונדיאל 1986 באתר הרשמי של פיפ"א היסטוריה של מוקדמות המונדיאל באתר הרשמי של פיפ"א מוקדמות מונדיאל 1986 באתר ההתאחדות לכדורגל בישראל מוקדמות מונדיאל 1986 באתר RSSSF